
ชื่อเรื่อง     :   การพัฒนาชุดฝึกทักษะการใช้หลักไวยากรณ์ภาษาอังกฤษ                

                  กลุ่มสาระการเรียนรู้ภาษาต่างประเทศ (ภาษาอังกฤษ) ชั้นประถมศึกษาปีที่ 6
ผู้รายงาน   :   นางสาวรุ่งนภา  พิมพ์นาค
ปีการศึกษา :  2561 
บทคัดย่อ
การพัฒนาชุดฝึกทักษะการใช้หลักไวยากรณ์ภาษาอังกฤษ กลุ่มสาระการเรียนรู้ภาษาต่างประเทศ (ภาษาอังกฤษ) ชั้นประถมศึกษาปีที่ 6ในการศึกษาครั้งนี้มีวัตถุประสงค์ เพื่อศึกษาประสิทธิภาพของชุดฝึกทักษะเพื่อพัฒนาการใช้หลักไวยากรณ์ภาษาอังกฤษ กลุ่มสาระการเรียนรู้ภาษาต่างประเทศ (ภาษาอังกฤษ) ชั้นประถมศึกษาปีที่ 6  เพื่อเปรียบเทียบผลสัมฤทธิ์ทางการเรียนของผู้เรียนระหว่างก่อนเรียนกับหลังเรียน โดยใช้ชุดฝึกทักษะเพื่อพัฒนาการใช้หลักไวยากรณ์ภาษาอังกฤษ กลุ่มสาระการเรียนรู้ภาษาต่างประเทศ (ภาษาอังกฤษ) ชั้นประถมศึกษาปีที่ 6 และเพื่อศึกษาความพึงพอใจของนักเรียนที่มีต่อชุดฝึกทักษะเพื่อพัฒนาการใช้หลักไวยากรณ์ภาษาอังกฤษ กลุ่มสาระการเรียนรู้ภาษาต่างประเทศ (ภาษาอังกฤษ) ชั้นประถมศึกษาปีที่ 6 กลุ่มตัวอย่างคือ นักเรียนชั้นประถมศึกษาปีที่ 6  โรงเรียนเทศบาลบ้านศรีมหาราชา  สังกัดกองการศึกษา เทศบาลเมืองศรีราชา จังหวัดชลบุรี ภาคเรียนที่ 1  ปีการศึกษา 2561  จำนวน 44 คน เป็นการเลือกกลุ่มตัวอย่าง ในการศึกษาได้มาจากสุ่มแบบกลุ่ม (Cluster Random Sampling)
เครื่องมือที่ใช้ในการศึกษา ได้แก่ ชุดฝึกทักษะเพื่อพัฒนาการใช้หลักไวยากรณ์ภาษาอังกฤษ  กลุ่มสาระการเรียนรู้ภาษาต่างประเทศ (ภาษาอังกฤษ) ชั้นประถมศึกษาปีที่ 6 ที่ผู้รายงานสร้างขึ้นมา แบบทดสอบวัดผลสัมฤทธิ์ทางการเรียนไวยากรณ์ภาษาอังกฤษ จำนวน 40 ข้อ และแบบสอบถามความพึงพอใจ ใช้การวิเคราะห์โดยการหาค่าเฉลี่ย (

) ค่าส่วนเบี่ยงเบนมาตรฐาน (S.D.) ค่าประสิทธิภาพ E1/E2 เปรียบเทียบผลสัมฤทธิ์ก่อนเรียนและหลังเรียนของชุดฝึกเสริมทักษะเพื่อพัฒนาการใช้หลักไวยากรณ์ภาษาอังกฤษกลุ่มสาระการเรียนรู้ภาษาต่างประเทศ (ภาษาอังกฤษ) ชั้นประถมศึกษาปีที่ 6 และการทดสอบค่าสถิติที  (t – dependent )    
ผลการศึกษาพบว่า ประสิทธิภาพของชุดฝึกทักษะเพื่อพัฒนาการใช้หลักไวยากรณ์ภาษาอังกฤษ กลุ่มสาระการเรียนรู้ภาษาต่างประเทศ (ภาษาอังกฤษ) ชั้นประถมศึกษาปีที่ 6 พบว่ามีค่าประสิทธิภาพ E1/E2 เท่ากับ 86.09/87.39 ผลสัมฤทธิ์ทางการเรียนหลังเรียนจากการใช้ ชุดฝึกทักษะ สูงกว่าก่อนเรียนอย่างมีนัยสำคัญทางสถิติที่ระดับ .01 และความพึงพอใจของนักเรียนที่มีต่อชุดฝึกเสริมทักษะ อยู่ในระดับมาก 

